තෙලවල ලියනගේ හර්ෂ චතුරංග නොහොත් පෙතියාගොඩ සංඛ අපරාධ රැසකට සම්බන්ධ වුවද, ඔහුට එරෙහිව විභාග වන්නේ අපරාධ තුනක් පිළිබඳ නඩු පමණි. ඒ අපරාධ තුන සම්බන්ධයෙන් මිරිහාන විශේෂ මෙහෙයුම් ඒකකය විසින් මොහු අත්අඩංගුවට ගෙන තිබුණි. 2016 දී මුල්ලේරියාව පොලිස් වසම දී පස් ජාවාරමක් මුල්කරගෙන රංග නමැති පුද්ගලයකු ඝාතනය කිරීම එම වසරේම නීතීඥවරයකුට පහරදී බරපතළ තුවාල සිදුකිරීම, 2017 වසරේදී ඝාතනයක් සඳහා යමින් සිටියදී මයික්‍රෝ වර්ගයේ පිස්තෝලයක් සමඟ අත්අඩංගුවට පත්වීම. සමයංගේ කල්ලි සාමාජිකයකු වන ඌරුජුවා යැයි සිතා තලංගම ප්‍රදේශයේ නිවසකට වෙඩි තැබීමෙන් ගෙහිමියා මියගොස් ගෙහිමි කාන්තාවට තුවාල සිදුවීම, අංගොඩ කොස්මල්ලි පැහැරගෙන ගොස් ඝාතනය කර ගෙළ කොටස අලුත්කෙඩ් ප්‍රදේශයට ගෙනවිත් දැමීම, අතුරුගිරිය ප්‍රදේශයේ රූපලාවණ්‍ය ශිල්පිනියක් වෙඩි තබා ඝාතනය කිරීම, කොටහේනේ පුද්ගලයන් දෙදෙනකු වෙඩි තබා ඝාතනය කිරීම, කොරතොට පොඩි සුදා, හිඹුටානේ පොලී රොෂාන්, සහ ආමර් වීදියේ වාහනයක් තුළ දී ඇන්ටන් රාජ් නමැත්තා ඝාතනය කිරීම, මාලිගාවත්තේ නිප්පු නමැති අයගේ ඝාතනය ඇතුළු ඝාතන රැසක් අංගොඩ ලොක්කාගේ සහ මධුෂ්ගේ කල්ලිය විසින් සිදුකර ඇති බවට තොරතුරු හෙළි වී ඇති බවත් ඒ ඝාතන රැසකට මොහු සම්බන්ධ බවටත් පොලිසිය සැකකරයි.
පෙතියාගොඩ සංඛට විරුද්ධව විභාග වන නඩු ගණන කීයද?
අපරාධ තුනක් පිළිබඳ නඩු